Vazirlar Mahkamasining “Oʻzbekiston Respublikasi Prezidentining “Erkin iqtisodiy zonalar va kichik sanoat zonalari faoliyati samaradorligini oshirish borasidagi qoʻshimcha chora-tadbirlar toʻgʻrisida” 2017-yil 25-oktabrdagi PQ-3356-son qarorini amalga oshirish chora-tadbirlari toʻgʻrisida” 2018-yil 16-yanvardagi 29-son qaroriga oʻzgartirish kiritish haqida
(resolution, 2019-11-22)

“Nukus-farm” erkin iqtisodiy zonasidagi ishlab chiqarish quvvatlarini zarur muhandislik-kommunikatsiya va ishlab chiqarish infratuzilmasiga ega boʻlgan hududlarda joylashtirish maqsadida Vazirlar Mahkamasi qaror qiladi: 1. “Nukus-farm” erkin iqtisodiy zonasiga ajratilgan yer uchastkasining belgilangan talablarga muvofiqligi, mavjud qulay transport, muhandislik-kommunikatsiya va ishlab chiqarish infratuzilmasiga ega boʻlgan hududlardan loyihalarni amalga oshirishda samarali foydalanish maqsadida Qoraqalpogʻiston Respublikasi Vazirlar Kengashi, Oʻzbekiston Respublikasi Investitsiyalar va tashqi savdo vazirligi, Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi tomonidan oʻtkazilgan xatlov natijalariga koʻra: Nukus shahri, Qonlikoʻl va Toʻrtkoʻl tumanlarida boʻsh turgan 42,29 ga yer uchastkalaridan samarali foydalanish hamda mazkur yer maydonlarini “Nukus-farm” erkin iqtisodiy zonasiga kiruvchi hududlar chegaralarini belgilashda inobatga olishga doir takliflar tayyorlanganligi; “Nukus-farm” erkin iqtisodiy zonasi uchun Nukus shahri, Qonlikoʻl va Toʻrtkoʻl tumanlarida xatlov natijasida aniqlangan yer uchastkalarini tadbirkorlik subyektlariga investitsiya loyihalarini amalga oshirish uchun berilganligi va mazkur obyektlarda qurilish-montaj ishlari olib borilayotganligi maʼlumot uchun qabul qilinsin. 2. Vazirlar Mahkamasining “Oʻzbekiston Respublikasi Prezidentining “Erkin iqtisodiy zonalar va kichik sanoat zonalari faoliyati samaradorligini oshirish borasidagi qoʻshimcha chora-tadbirlar toʻgʻrisida” 2017-yil 25-oktabrdagi PQ-3356-son qarorini amalga oshirish chora-tadbirlari toʻgʻrisida” 2018-yil 16-yanvardagi 29-son qaroriga (Oʻzbekiston Respublikasi QT, 2018-y., 1-son, 12-modda) 4-ilovaning 1-bandiga ilovaga muvofiq oʻzgartirish kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari E.M. Ganiyev va Qoraqalpogʻiston Respublikasi Vazirlar Kengashining Raisi Q.R. Sariyev zimmasiga yuklansin. 1-band quyidagi tahrirda bayon qilinsin: 1-boshlangʻich nuqta Nukus shahar, Bojxona posti imoratining sharqiy tomonida, sanoat zonasi hududida joylashgan. 1-nuqtadan chegara Nukus shahrining sanoat zonasi hududi boʻylab sharqiy yoʻnalishda 122 metr masofada 2-nuqtagacha davom etadi. 2-nuqtadan chegara Nukus shahrining sanoat zonasi hududi boʻylab sharqiy yoʻnalishda 48 metr masofada 3-nuqtagacha davom etadi. 3-nuqtadan chegara Nukus shahrining sanoat zonasi hududi boʻylab janubiy yoʻnalishda 238,5 metr masofada 4-nuqtagacha davom etadi. 4-nuqtadan chegara Nukus shahrining sanoat zonasi hududi boʻylab gʻarbiy yoʻnalishda 148,5 metr masofada 5-nuqtagacha davom etadi. 5-nuqtadan chegara Nukus shahrining Bojxona posti imorati hududi boʻylab shimoliy yoʻnalishda 257,3 metr masofada 1-nuqtagacha davom etadi. 1-boshlangʻich nuqta Nukus shahar, Bojxona posti imoratining sharqiy tomonidan 255 metr masofada, sanoat zonasi hududida joylashgan. 1-nuqtadan chegara Nukus shahrining sanoat zonasi hududi boʻylab sharqiy yoʻnalishda 346,6 metr masofada 2-nuqtagacha davom etadi. 2-nuqtadan chegara Nukus shahrining sanoat zonasi hududi boʻylab janubiy yoʻnalishda 330,6 metr masofada 3-nuqtagacha davom etadi. 3-nuqtadan chegara Nukus un ishlab chiqarish zavodi imorati boʻylab gʻarbiy yoʻnalishda 233 metr masofada 4-nuqtagacha davom etadi. 4-nuqtadan chegara Nukus shahrining sanoat zonasi hududi boʻylab shimoliy yoʻnalishda 148 metr masofada 5-nuqtagacha davom etadi. 5-nuqtadan chegara Nukus shahrining sanoat zonasi hududi boʻylab gʻarbiy yoʻnalishda 108,7 metr masofada 6-nuqtagacha davom etadi. 6-nuqtadan chegara Nukus shahrining sanoat zonasi hududi boʻylab shimoliy yoʻnalishda 242,4 metr masofada 1-nuqtagacha davom etadi. 1-boshlangʻich nuqta Nukus shahar, “Nukus tekstil” MChJ imoratining sharqiy tomonida, A-380 avtomobil yoʻli boʻyida joylashgan. 1-nuqtadan chegara Nukus shahar davlat oʻrmon xoʻjaligining hududi boʻylab sharqiy yoʻnalishda 229 metr masofada 2-nuqtagacha davom etadi. 2-nuqtadan chegara Nukus shahar davlat oʻrmon xoʻjaligining hududi boʻylab janubiy yoʻnalishda 436 metr masofada 3-nuqtagacha davom etadi. 3-nuqtadan chegara Nukus shahrining A-380 avtomobil yoʻli boʻylab gʻarbiy yoʻnalishda 229 metr masofada 4-nuqtagacha davom etadi. 4-nuqtadan chegara Nukus shahar “Nukus tekstil”MChJ imoratining hududi boʻylab shimoliy yoʻnalishda 436 metr masofada 1-nuqtagacha davom etadi. 1-boshlangʻich nuqta Nukus shahar, Beruniy koʻchasi boʻyidan shimoliy tomonda 35 metr uzoqlikda joylashgan. 1-nuqtadan chegara Nukus shahrining “Nukus stroy stil” MChJ hududi boʻylab sharqiy yoʻnalishda 123,2 metr masofada 2-nuqtagacha davom etadi. 2-nuqtadan chegara Nukus shahrining “Amanjol avtotex” MChJ hududi boʻylab janubiy yoʻnalishda 120 metr masofada 3-nuqtagacha davom etadi. 3-nuqtadan chegara Nukus shahrining Beruniy koʻchasi boʻylab gʻarbiy yoʻnalishda 64 metr masofada 4-nuqtagacha davom etadi. 4-nuqtadan chegara Nukus shahrining Idora imorati hududi boʻylab shimoliy yoʻnalishda 33 metr masofada 5-nuqtagacha davom etadi. 5-nuqtadan chegara Nukus shahrining Idora imorati hududi boʻylab gʻarbiy yoʻnalishda 55,2 metr masofada 6-nuqtagacha davom etadi. 6-nuqtadan chegara Nukus shahrining “Dauit” xususiy firmasi hududi boʻylab shimoliy yoʻnalishda 87 metr masofada 1-nuqtagacha davom etadi. 1-boshlangʻich nuqta Toʻrtkoʻl tumani, “Paxtachi” ovul fuqarolar yigʻini hududida, “Qoʻngʻirot-Toshkent” temir yoʻl liniyasining gʻarb tomonida, “Toʻrtkoʻl” temir yoʻl vokzalining shimoliy qismidan 800 metr uzoqlikda joylashgan. 1-nuqtadan chegara “Qoʻngʻirot-Toshkent” temir yoʻl liniyasi boʻylab janubiy yoʻnalishda 428 metr masofada 2-nuqtagacha davom etadi. 2-nuqtadan chegara K2 kollektori boʻylab janubiy-gʻarbiy yoʻnalishda 143 metr masofada 3-nuqtagacha davom etadi. 3-nuqtadan chegara K3 kollektori boʻylab shimoliy yoʻnalishda 100 metr masofada 4-nuqtagacha davom etadi. 4-nuqtadan chegara K3 kollektori boʻylab shimoliy-sharqiy yoʻnalishda 358 metr masofada 1-nuqtagacha davom etadi. 1-boshlangʻich nuqta Toʻrtkoʻl tumani, “Oqqamish” OFY hududidan oʻtuvchi A-380 Oʻzbekiston milliy avtomagistralining shimoliy gʻarbidan 206 metr uzoqlikda joylashgan. 1-nuqtadan chegara 2-nuqtagacha, “Muhammad Yusuf Orifjon” MChJ binosi boʻylab shimoliy-sharqiy yoʻnalishda 109 metr masofagacha davom etadi. 2-nuqtadan chegara 3-nuqtagacha, quruq yer boʻylab janubiy-sharqiy yoʻnalishida 500 metr masofagacha davom etadi. 3-nuqtadan chegara 4-nuqtagacha, quruq yer boʻylab janubiy-gʻarbiy yoʻnalishda 107 metr masofagacha davom etadi. 4-nuqtadan chegara 1-nuqtagacha, quruq yer boʻylab shimoliy-gʻarbiy yoʻnalishda 499 metr masofagacha davom etadi.” 1-boshlangʻich nuqta Qonlikoʻl tumani, “Boʻston” ovul fuqarolar yigʻini hududida, A-380 Oʻzbekiston milliy avtomagistralidan “Boʻston” aholi punkti markaziga boradigan yoʻl boʻylab, ushbu avtomagistraldan 1 km masofada joylashgan. 1-nuqtadan chegara “01005TQK11” avtomobil yoʻli boʻylab shimoliy-sharqiy yoʻnalishda 152 metr masofada 2-nuqtagacha davom etadi. 2-nuqtadan chegara “Boʻston” MMTP va kimyo shoxobchasi hududlari boʻylab janubiy-sharqiy yoʻnalishda 170,0 metr masofada 3-nuqtagacha davom etadi. 3-nuqtadan chegara kollektor himoya zonasi boʻylab gʻarbiy-janubiy yoʻnalishda 255,0 metr masofada 4-nuqtagacha davom etadi. 4-nuqtadan chegara ekin maydoni boʻylab shimoliy-gʻarbiy yoʻnalishda 80,0 metr masofada 5-nuqtagacha davom etadi. 5-nuqtadan chegara qishloq xoʻjaligi texnikalariga yoqilgʻi quyish shoxobchasi hududi boʻylab sharqiy-shimoliy yoʻnalishda 103,0 metr masofada 6-nuqtagacha davom etadi. 6-nuqtadan chegara qishloq xoʻjaligi texnikalariga yoqilgʻi quyish shoxobchasi hududi boʻylab shimoliy-gʻarbiy yoʻnalishda 90 metr masofada 7-nuqtagacha davom etadi. 7-nuqtadan chegara hudud boʻylab janubiy-sharqiy yoʻnalishda 200,0 metr masofada 8-nuqtagacha davom etadi. 8-nuqtadan chegara kollektor himoya zonasi boʻylab janubiy-gʻarbiy yoʻnalishda 140,0 metr masofada 9-nuqtagacha davom etadi. 9-nuqtadan chegara “Bustan” MMTP va kimyo shoxobchasi boʻylab shimoliy-gʻarbiy yoʻnalishda 200,0 metr masofada 10-nuqtagacha davom etadi. 10-nuqtadan chegara “01005TQK11” avtoyoʻli boʻylab shimoliy-sharqiy yoʻnalishda 140,0 metr masofada 1-nuqtagacha davom etadi.